Knut Førsund

Knut Førsund  (født 6. februar 1941 i Borre i Vestfold, fullt navn Knut-Herman Førsund) ) er en norsk fotograf, fotobokforfatter og redaktør. Han har vært opptatt av fotografering siden tenårene.

 Karriere 
Førsund startet med å jobbe i fotobutikk i Horten (Preus Foto) og fortsatte å jobbe i fotobutikker (Fotax og Foto-Film) og hos fotoimportør (Brødrene Keller) i Oslo inntil han i 1972 overtok bladet Fotografi (som ble startet høsten 1968) og startet Fotografisk Forlag. Han var redaktør og utgiver fram til høsten 1987. I en kort periode utga han også bladet Reiseglede og senere bladet Foto og Film i to år.

Knut Førsund har skrevet og gitt ut flere fotobøker, og han har holdt et utall kurs og foredrag. Han var lærer ved den norske utgaven av brevkurset New York Institue of Photograpy på slutten av 1980-tallet og på begynnelsen av 1990-tallet. Fra midten av nittitallet til 2004 var han generalsekretær for Norske Bildebyråers Forening, en sammenslutning med ca 20 bildebyråer. Han var informasjonssjef i Fotorådet fra juni 1999 til desember 2007. Fra 2005 til 2009 var han styreleder i Stiftelsen Se, som han også var med å stifte.

Han hadde et avbrekk fra fotomiljøet da han var senterleder i tre år på Rortunet kjøpesenter i Slemmestad, fra 1990 til 1993. Da ble han markedssjef i det audiovisuelle firmaet AV-teknikk, senere medeier og styreleder, fram til firmaet ble solgt. Han fortsatte i Davis Norge med salg av audiovisuelt utstyr fram til våren 1999.

Sommeren 1999 ble han engasjert som informasjonssjef for Fotorådet og hadde jobben i 9 år. Gjennom disse årene skrev at hundrevis med pressmeldinger og artikler og ble brukt i radio og TV over 100 ganger. Han var med midt i den digitale revolusjonen og opptatt av bruk og bevaring av fotografiet.

I oktober 2000 startet han fotokurs på nett: fotoskolen.no. Kurset eksisterte i 13 år og hadde til sammen over 2000 elever. Fra januar 2009 til 2012 var han også pressetalsmann for Norges Fotografforbund. I mars 2009 ble han utnevnt til æresmedlem i Norsk Selskap for Fotografi (paraplyorganisasjon for norske fotoklubber). I 2010 ble han valgt inn i styret for Fellesorganisasjonen Foto-Norge og var deres pressetalsmann. 

I 2008 ble han styreleder i Vollen Vel og leverer stoff og bilder til vellets nettsider og informasjonsblad (VollenStikka) som han også redigerer. I 2011 ble han styremedlem i det lokale grendehuset Vennely og i 2013 styreleder. I 2012 var han med å stifte Vollen Historielag. I juni 2013 holdt han separatutstilling i Vollen, Z - med 80 fotografier. Han har bodd i Vollen siden 1994 og er gift med Annelise Førsund. 

 Bibliografi 
 Vollen 2019 - et sted å bli glad i, 2019 (Vollen Vel)
Vollen - fra fortid til nåtid, 2013 (Vollen Vel og Vollen Historielag)
ABC for digitalt speilreflekskamera, 2007 (eget forlag)
 Bildeglede, 2002? (eget forlag)
 Digital fotografering, 2001 (eget forlasg)
 Digital fotografering 2000 (eget forlag)
 Digital fotografering på jobben, 1999 (eget forlag)
 ABC for.... 8 små hefter med ulike temaer, 1988-89 (eget forlag)
 Bilde-skolen, 1979 (eget forlag)
 Fotografering cop., 1978
 Fotografering cop., 1975
 Fotoskolen – en litt annerledes fotobok for begynnere, 1975 (eget forlag)
 Fotografering cop., 1974
 Bildet i fokus, 1973 (eget forlag = Fotografisk Forlag)
 Fotografering, 1972 (Schibsted forlag)

 Eksterne lenker 
 http://www.vollenvel.no

Kategori:Norske fotografer
Kategori:Fødsler i 1941